पाएं अपने शहर की ताज़ा ख़बरें और फ्री ई-पेपरडाउनलोड करें
आंगनबाड़ी मुलाजिम यूनियन पंजाब सीटू की ओर से शिक्षा मंत्री निवास के समक्ष चल रहे धरने दौरान पंजाब सरकार के खिलाफ नारेबाजी की गई। इस दौरान राज्य उप प्रधान गुरमेल कौर ने कहा कि पंजाब सरकार उनकी मांगो की ओर कोई ध्यान नहीं दे रही है।
वह लगातार 44 दिन से पक्के धरने पर बैठी है। परंतु उनकी कोई सुनवाई नहीं हुई। उन्होंने कहा कि चुनाव से पहले कैप्टन अमरिंदर सिंह ने कहा था कि जो सरकार कम से कम उजरत नहीं देती उसे सत्ता में रहने का कोई हक नहीं। उन्होंने कहा घर घर रोजगार देने का वायदा करने वाली सरकार हर पक्ष से फेल हो चुकी है।
उन्होंने मांग की कि 3 से 6 साल के बच्चे आंगनबाड़ी केन्द्रों में वापस भेजे जाए। प्री प्राइमरी शिक्षा दोबारा केन्द्रों में देनी यकीनी बनाई जाए। मौके पर सरोज बाल, दलजीत कौर, राज कौर, माया कौर, बलजीत कौर, सरबजीत कौर आैर अन्य उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn